Rohtokirata

Rohtokirata (Andrographis paniculata) on akanttikasvilaji, jota käytetään Aasiassa lääkekasvina.

Se on ruohovartinen, yksivuotinen kasvi joka kasvaa monihaaraiseksi noin 50 cm korkeaksi puskaksi. Se kasvaa luonnonvaraisena Intiassa ja Sri Lankalla, ja viljeltynä laajoissa osissa Aasiaa.

Rohtokiratassa on tulehdusta alentavia ja viruksia vastustavia ainesosia, minkä takia se herätti huomiota mahdollisena hoitoa tukevana rohtona COVID-19 -pandemiassa. Rohdon parantavasta vaikutuksesta ei ole kiistatonta näyttöä.

Lähteet 

Akanttikasvit